

РЕПУБЛИКА СРБИЈА

АП ВОЈВОДИНА

ОПШТИНА ТЕМЕРИН

ОПШТИНСКО ВЕЋЕ

Број: 06-1/2025-12-6-01

Дана:25.02.2025. године

Т Е М Е Р И Н

 На основу члана 76. Закона о култури (,,Сл. гласник РС” број 72/09, 13/16, 30/16-испр., 6/20, 47/2021,78/2021 и 76/23), члана 6. Одлуке о буџету општине Темерин за 2025. годину (“Сл. лист општине Темерин”, број 30/2024) и члана 2. Правилника о начину, критеријумима и мерилима за избор пројеката у култури који се финансирају и суфинанасирају из буџета општине Темерин (“Сл. лист општине Темерин”, број 2/2017),

 Општинско веће општине Темерин, на 24**.** седници одржаној 25.02.2025. године,

**р а с п и с у ј е**

 **КОНКУРС**

**за суфинансирање аматерског културно-уметничког стваралаштва и делатности удружења у области културе у 2025. години**

 **I ПРЕДМЕТ КОНКУРСА**

 Предмет конкурса је додела средстава за суфинансирање програма и програмских активности које у континуитету током целе године реализујуудружења грађана **(редовна делатност)** чији се пројекти односе на **област културе**.

 **II ВИСИНА СРЕДСТАВА**

 Средства за суфинансирање програма и програмских активности удружења у култури, обезбеђена су Одлуком о буџету општине Темерин за 2024. годину ("Сл. лист општине Темерин”, број 30/2024) у оквиру раздела 4, функција 820, конто 481-Дотације невладиним организацијама, позиција 152, у износу од **4.200.000,00** динара.

 **III ОПШТИ УСЛОВИ КОНКУРСА**

1. Право учешћа на конкурсу имају удружења грађана регистрована у складу са важећим законским прописима, чији се пројекти односе на област културе и чије је седиште на територији општине Темерин.

2. Пријава на конкурс подноси се на обрасцу **Упитника за суфинансирање аматерског културно-уметничког стваралаштва и делатности удружења грађана у области културе у 2025. години,**  који је саставни део овог конкурса. Пријава се може преузети у општини Темерин, канцеларија број 1, или на интернет страници [temerin.rs](http://www.temerin.rs/) -одељак Култура.

 Уз пријаву се обавезно подноси:

* фотокопија оснивачког акта (статута) удружења;
* фотокопија Решења о регистрацији подносиоца пријаве код надлежног органа;
* фотокопија Потврде о пореском идентификационом броју;
* званичан доказ о рачуну код Управе за трезор;
* **основни подаци о подносиоцу пријаве** (кратак историјат, подаци о стручним, односно уметничким капацитетима подносиоца пријаве, значајни програми и пројекти које је удружење реализовало у досадашњем раду);
* **детаљан опис програма** за чије суфинансирање се подноси пријава - методе и начин реализације, план и врсте активности, корисници обухваћени програмом и друго (приложити опис највише на две странице).

3. Рок за подношење пријава на конкурс је **од 26. фебруара 2025. године до 26. марта 2025. године**.

4. Пријаве се подносе лично, предајом на писарници Општинске управе у згради Општине Темерин или путем поште на адресу:

 **Општина Темерин**

 **Новосадска 326**

 **21235 Темерин**

са назнаком: ***Општинска управа-Одељење за општу управу, друштвене делатности и јавне службе***

***- Конкурс за суфинансирање аматерског културно-уметничког стваралаштва и делатности удружења у области културе у 2025. години -***

5. Пријаве које се доставе након наведеног рока, пријаве са непотпуном документацијом, пријаве послате путем факса или електронске поште, непотписане и неоверене пријаве, као и пријаве корисника којима је буџет општине Темерин током 2024. године доделио средства , а који нису поднели извештај о њиховој реализацији и наменском утрошку средстава, неће се узимати у разматрање.

6. О избору пројеката по расписаном конкурсу одлучује Комисија за културно-уметничко стваралаштво и делатност удружења у области културе ( у даљем тексту: Комисија) коју образује Општинско веће.

7. Комисија разматра пријаве и у складу са условима конкурса, сачињава предлог Одлуке о ибору пројеката који се суфинансирају из буџета општине Темерин и доставља предлог Одлуке Општинском већу на усвајање у року од 30 дана од дана закључења Конкурса.

 Пре достављања предлога Одлуке, Комисија задржава право да од подносилаца који су благовремено поднели пријаве по потреби затражи додатну документацију и информације.

8. Одлуку о суфинансирању пројеката у култури из буџета општине Темерин по конкурсу доноси Општинско веће на основу предлога Одлуке Комисије.

 Одлука Општинског већа је коначна.

 Општинско веће није обавезно да образложи своје одлуке.

 Уговором између општине и корисника средстава уређују се права, обавезе и одговорности уговорних страна, начин реализовања програма, као и начин извештавања о наменском трошењу средстава.

9. Резултати конкурса се објављују на интернет страници општине Темерин: [temerin.rs](http://www.temerin.rs/) - одељак Култура, најкасније у року од 60 дана од дана завршетка подношења пријава.

10. Пријаве и приложена документација се достављају у једном примерку. Конкурсна документција се не враћа.

11.Конкурс се објављује у ,,Службеном листу општине Темерин”, на званичној интернет страници општине: [temerin.rs](http://www.temerin.rs/) у рубрици конкурси и огласи и у листу ,,Наше новине”, које излазе на територији општине Темерин.

 **IV КРИТЕРИЈУМИ ЗА ДОДЕЛУ НОВЧАНИХ СРЕДСТАВА**

Избор пројеката ће бити извршен у складу са Правилником о начину, критеријумима и мерилима за избор пројеката у култури који се финансирају и суфинансирају из буџета општине Темерин (“Сл. лист општине Темерин”, број 2/2017).

Пројекти који се суфинансирају из буџета Општине Темерин оцењиваће се на основу следећих критеријума:

1. усклађеност пројекта са општим интересом у култури, циљевима и приоритетима конкурса;
2. квалитет и садржајна иновативност пројекта;
3. капацитети потребни за реализацију пројекта и то:

 (1) стручни капацитети,

 (2) неопходни ресурси;

1. финансијски план-разрађеност, усклађеност са планом активности пројекта, економичност и укљученост више извора финансирања;
2. степен утицаја пројекта на квалитет културног живота заједнице.

ПРЕДСЕДНИК ОПШТИНЕ

 МЛАДЕН ЗЕЦ